Nybyggerne (film)

Nybyggerne (originaltittel: Nybyggarna) er et svensk periodedrama fra 1972 regissert av Jan Troell. Filmen skildrer en livet til  en gruppe svenske innvandrere i USA i andre halvdel av 1800-tallet. Den er en direkte oppfølger til Utvandrerne fra 1971 og er basert på siste halvdelen av Vilhelm Mobergs Utvandrer-kvadrologi (1949-59). De ledende rollene spilles av Max von Sydow, Liv Ullmann og Eddie Axberg, mens andre sentrale roller spilles av Allan Edwall, Pierre Lindstedt og Monica Zetterlund.

Nybyggerne ble tildelt Golden Globe for beste fremmedspråklige film og den danske Bodil-prisen for beste Europeiske film.

 Handling 
Handlingen forsetter der den første filmen sluttet. 

Karl Oskar og Kristina bygger sitt nye hjem ved Ki-Chi-Saga. Alt faller ikke rett i hendene på dem - men de klarer å skape en fremtid. Kristina blir på nytt med barn. Karl Oskars bror og hans venn, Arvid, bestemmer seg for å dra vestover mot California for å grave etter gull. På veien dit støter de på alvorlige hindre og turen blir et mareritt.

Ulrika gifter seg med en velstående amerikansk pastor, mens Danjel bygger en gård i samme traktene som Karl Oskar. Etter noen år på gården blir han og familien angrepet fra indianere.

Kristina blir atter gravid, men denne gangen er det fare for hennes liv. Samtidig med dette overmannes hun av og til av hjemlengsel, usikkerheten og av det fremmede rundt henne.

Etter noen år i det nye landet sliter mange av de nyankomne, både fysisk og psykisk. Livet der ender tragisk for flere av dem.

 Om filmen 
 Innspilling 
Utvandrerne og  Nybyggerne ble innspilt samtidig. Opptakene pågikk i nesten ett år, fra februar 1969 til januar 1970. Innspillingene ble gjort ulike steder i Sverige og USA. Stedet i USA hvor Karl Oskar etablerte sin gård i Amerika ble innspilt i landlige omgivelser i Skåne.

 Litterær kilde 
Filmen tar utgangspunkt i de to siste bøkene i Mobergs Utvandrer-kvadrologi: Nybyggarna (1956) og Sista brevet till Sverige (1959).

 Anmelderne 
Filmen ble godt mottatt av filmanmelderne.

Aftenpostens anmelder gav den svært mye ros og mente at den var noe bedre enn den første filmen. Anmelderen beskrev den videre som en film for folk med sans for poesi, skjønnhet og realisme.Aftenposten morgen - Poesi skjønnhet og realisme (6.5.1972, s.8)

Den har i ettertid blitt omtalt som en «bauta» i den fellesnordiske historiefortelling.

 Popularitet og økonomi 
Nybyggerne innbrakte drøyt 12 millioner kroner i Sverige og ble sett av ca 850 000. Den første filmen ble sett av 1,6 millioner og innbrakte nærmere 20 millioner kroner.

 Utmerkelser 
Den ble tildelt Golden Globe for beste fremmedspråklige film og Bodil-prisen for beste Europeiske film. Monica Zetterlund og Eddie Axberg ble tildelt hver sin Guldbagge.

Den ble nominert til Oscar i klassen beste fremmedspråklige film.

 Annet 
Begge filmene ble lansert på dobbel-DVD i 2005. Den 57 minutter lange dokumentaren Å Male Med Bilder fra 2005 er med som ekstramateriale.Release (22.09.2005) 

 Rollebesetning 
 Max von Sydow - Karl-Oskar 
 Liv Ullmann - Kristina 
 Eddie Axberg - Robert 
 Pierre Lindstedt - Arvid 
 Allan Edwall - Danjel 
 Monica Zetterlund - Ulrika 
 Hans Alfredson - Jonas Petter 
 Agneta Prytz - Fina Kajsa 
 Halvar Björk - Anders Månsson (Finas sønn)
 Tom C. Fouts - Pastor Jackson 
 Peter Lindgren - Samuel Nöjd 
 Per Oscarsson - Pastor Törner 
 Oscar Ljung - Petrus Olausson

 Referanser 

 Eksterne lenker 


Kategori:Filmer fra 1972
Kategori:Svenske dramafilmer
Kategori:Svenske historiske filmer
Kategori:Filmer basert på bøker
Kategori:Filmer lagt til USA
Kategori:Filmer lagt til rurale strøk
Kategori:Oppfølgerfilmer
Kategori:Bodilprisen for beste ikke-amerikanske film
Kategori:Svenskspråklige filmer